อรรถ วิสูตรโยธาภิบาล

**อรรถ วิสูตรโยธาภิบาล** (31 พฤษภาคม พ.ศ. 2458 – 22 พฤษภาคม พ.ศ. 2547) ผู้ว่าราชการกรุงเทพมหานคร คนที่ 2 อดีตอธิบดีกรมที่ดิน คนที่ 19 อดีตรองปลัดกระทรวงมหาดไทย และอดีตผู้ว่าราชการจังหวัดหนองคาย เป็นผู้คิดวิธีออกหนังสือรับรองการทำประโยชน์ (น.ส.3ก.) โดยใช้รูปถ่ายทางอากาศเป็นระวาง และยังได้ทรงพระกรุณาโปรดเกล้าฯ แต่งตั้งให้เป็นกรรมการร่างกฎหมาย คณะกรรมการกฤษฎีกาถึง 5 ครั้ง

## ประวัติ
อรรถ (ชื่อเดิม บุญรอด โพธิวสุ) เกิดเมื่อวันที่ 31 พฤษภาคม พ.ศ. 2458 ที่แขวงวัดราชบพิธ อำเภอพระนคร จังหวัดพระนคร เป็นบุตรพันตรีหลวงวิสูตรโยธาภิบาล (บุญมา โพธิวสุ) กับนางพิศ เป็นบุตรชายคนเดียว ด้านครอบครัวสมรสนางยุพิน วิสูตรโยธาภิบาล (สกุลเดิม: เปรมโยธิน) มีบุตร-ธิดา 4 คนคือ พงศ์อาจ วิสูตรโยธาภิบาล, พิมพ์ใจ ติปปวงศ์ (สมรสกับสุรพล ติปปวงศ์), พนิต วิสูตรโยธาภิบาล และกัลยพรรณ วิสูตรโยธาภิบาล (สมรสกับโสตถิกุล คงสวัสดิ์) มีหลานทั้งหมด 5 คน คือ อลิสา วิสูตรโยธาภิบาล (สมรสกับนพพร นุชนิยม), อณุดา วิสูตรโยธาภิบาล, อรรถพงศ์ วิสูตรโยธาภิบาล ทั้ง 3 เป็นบุตรธิดาของพงศ์อาจ พิรอร ติปปวงศ์ บุตรีสุรพลและพิมพ์ใจ และณุกร วิสูตรโยธาภิบาล บุตรกัลยพรรณ 

อรรถมีน้องต่างมารดา 3 คน คือ ร้อยตำรวจเอก จำลอง วิสูตรโยธาภิบาล, เล็ก วิสูตรโยธาภิบาล และวิลาศ วิสูตรโยธาภิบาล โดยวิลาศ สมรสกับ นางสำราญ แก้วเปี้ย มีบุตรชาย ชื่อ วิชชุราช วิสูตรโยธาภิบาล

## การศึกษา

* พ.ศ. 2467 โรงเรียนวัดสุทัศน์เทพวราราม
* พ.ศ. 2473 โรงเรียนมัธยมวัดราชบพิธ
* พ.ศ. 2475 โรงเรียนมัธยมวัดปทุมคงคา
* อุดมศึกษา – จุฬาลงกรณ์มหาวิทยาลัย แผนกรัฐศาสตร์ จบปี 1 (แผนกถูกยุบไปรวมกับมหาวิทยาลัยวิชาธรรมศาสตร์และการเมือง)
* พ.ศ. 2482 มหาวิทยาลัยวิชาธรรมศาสตร์และการเมือง ปริญญาตรี ธรรมศาสตร์บัณฑิต
* พ.ศ. 2506 วิทยาลัยป้องกันราชอาณาจักร

## การทำงาน

อรรถ เริ่มรับราชการวันที่ 14 มิถุนายน พ.ศ. 2477 เป็นอักษรเลข (เลขานุการผู้ว่าราชการจังหวัด) จังหวัดลำพูน จากนั้นก็ได้เลื่อนตำแหน่งเป็นปลัดอำเภอเมืองจังหวัดลำพูน ในปี พ.ศ. 2479 ปลัดอำเภอสันกำแพง จังหวัดเชียงใหม่ ปี พ.ศ. 2480 และเป็นนายอำเภอจอมทอง จังหวัดเชียงใหม่ ในปี พ.ศ. 2484 พอถึงปลายปี พ.ศ. 2489 อรรถ ได้ย้ายกลับมากรุงเทพมหานคร และรับตำแหน่งหัวหน้าแผนกทะเบียน กองการปกครอง กรมมหาดไทย ในอีก 5 ปีต่อมา อรรถ ได้เลื่อนเป็นข้าหลวงตรวจการกรมมหาดไทย ในปี พ.ศ. 2495 รับราชการเป็นข้าหลวงประจำจังหวัดประจวบคีรีขันธ์ รับตำแหน่งอยู่แค่ 6 เดือน ก็ถูกย้ายให้ไปรับตำแหน่งผู้ว่าราชการจังหวัดหนองคายแทน ตำรงตำแหน่งครบ 2 ปี ก็กลับกรุงเทพมหานคร รับตำแหน่งเป็นหัวหน้ากองทะเบียน กรมมหาดไทยเหมือนเดิม

จากนั้น อรรถ ได้รับเลื่อนตำแหน่งเรื่อยมา จนกระทั่งเป็น รองอธิบดีกรมการปกครอง ในปี พ.ศ. 2505 และรับตำแหน่ง รองปลัดกระทรวงมหาดไทย ในปี พ.ศ. 2511 ทำอยู่ได้ 1 ปีเต็ม ก็ได้รับคำสั่งแต่งตั้งให้เป็นอธิบดีกรมที่ดินเมื่อวันที่ 1 ตุลาคม พ.ศ. 2512 จากจอมพลประภาส จารุเสถียร ซื่งเป็นรัฐมนตรีว่าการกระทรวงมหาดไทยในตอนนั้น 

อรรถ ได้รับการแต่งตั้ง ให้เป็นผู้ว่าราชการกรุงเทพมหานคร เมื่อวันที่ 1 พฤศจิกายน พ.ศ. 2516 รักษาการจนถึงวันที่ 4 มิถุนายน พ.ศ. 2517 และได้กลับไปรับตำแหน่งอธิบดีกรมที่ดินเหมือนเดิม จนกระทั่งลาออกจากราชการก่อนเกษียณอายุ 1 ปี เมื่อวันที่ 16 ตุลาคม พ.ศ. 2517 อย่างไรก็ตาม อรรถ ก็ยังทำงานอยู่ โดยได้รับตำแหน่งหน้าที่ต่างๆทางรัฐสภาและราชการพิเศษอื่นๆ เขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

## ตำแหน่งหน้าที่ทางรัฐสภา

ในขณะที่ อรรถ รับราชการประจำอยู่นั้น ก็มีตำแหน่งหน้าที่ทางรัฐสภาเช่นกัน
* พ.ศ. 2499 กรรมาธิการวิสามัญพิจารณาพระราชบัญญัติการเลือกตั้งสมาชิกสภาผู้แทนราษฎร
* พ.ศ. 2511 กรรมาธิการวิสามัญพิจารณาพระราชบัญญัติการเลือกตั้งสมาชิกสภาผู้แทนราษฎร
* พ.ศ. 2515 สมาชิกสภานิติบัญญัติแห่งชาติ ครั้งที่ 1
* พ.ศ. 2516 สมาชิกสมัชชาแห่งชาติ
* พ.ศ. 2517 สมาชิกสภานิติบัญญัติแห่งชาติ ครั้งที่ 2
* พ.ศ. 2517 กรรมาธิการสามัญการปกครอง
* พ.ศ. 2517 กรรมาธิการวิสามัญพิจารณาพระราชบัญญัติการเลือกตั้งสมาชิกสภาผู้แทนราษฎร
* พ.ศ. 2518 สมาชิกสมัชชาแห่งชาติ
* พ.ศ. 2519 ตุลาการรัฐธรรมนูญ
* พ.ศ. 2521 กรรมาธิการวิสามัญพิจารณาพระราชบัญญัติการเลือกตั้งสมาชิกสภาผู้แทนราษฎร
* พ.ศ. 2521 กรรมาธิการวิสามัญพิจารณาพระราชบัญญัติอาคารชุด

## ราชการพิเศษ
* พ.ศ. 2484 ช่วยราชการในตำแหน่งปลัดอำเภอตรี อำเภออรัญประเทศ ในระหว่างกรณีพิพาทอินโดจีน กับฝรั่งเศส
* พ.ศ. 2509 รองหัวหน้าฝ่ายอำนวยการกองบัญชาการ กองอาสารักษาดินแดน 
* พ.ศ. 2509 กรรมการปฏิบัติการจิตวิทยา กองบัญชาการ กองอำนวยการป้องกันและปราบปรามคอมมิวนิสต์
* พ.ศ. 2515 ปฏิบัติหน้าที่ประจำฝ่านปฏิบัติการพลเรือน กองอำนวยการป้องกันและปราบปรามคอมมิวนิสต์
* พ.ศ. 2518 ทรงพระกรุณาโปรดเกล้าฯ แต่งตั้งให้เป็นกรรมการร่างกฎหมาย คณะกรรมการกฤษฎีกา ครั้งที่ 1
* พ.ศ. 2520 กรรมการจัดที่ดินแห่งชาติผู้ทรงคุณวุฒิ 
* พ.ศ. 2521 ทรงพระกรุณาโปรดเกล้าฯ แต่งตั้งให้เป็นกรรมการข้าราชการพลเรือนผู้ทรงคุณวุฒิ
* พ.ศ. 2522 ทรงพระกรุณาโปรดเกล้าฯ แต่งตั้งให้เป็นกรรมการข้าราชการพลเรือนผู้ทรงคุณวุฒิ ครั้งที่ 2
* พ.ศ. 2522 ทรงพระกรุณาโปรดเกล้าฯ แต่งตั้งให้เป็นกรรมการร่างกฎหมาย คณะกรรมการกฤษฎีกา ครั้งที่ 2
* พ.ศ. 2522 กรรมการควบคุมการเลือกตั้งสมาชิกสภาผู้แทนราษฎร
* พ.ศ. 2525 ทรงพระกรุณาโปรดเกล้าฯ แต่งตั้งให้เป็นกรรมการร่างกฎหมาย คณะกรรมการกฤษฎีกา ครั้งที่ 3
* พ.ศ. 2528 ทรงพระกรุณาโปรดเกล้าฯ แต่งตั้งให้เป็นกรรมการร่างกฎหมาย คณะกรรมการกฤษฎีกา ครั้งที่ 4
* พ.ศ. 2531 ทรงพระกรุณาโปรดเกล้าฯ แต่งตั้งให้เป็นกรรมการร่างกฎหมาย คณะกรรมการกฤษฎีกา ครั้งที่ 5

## ความสำเร็จของงานที่ภาคภูมิใจ
* พ.ศ. 2515 ขณะดำรงตำแหน่งอธิบดีกรมที่ดิน ได้คิดวิธีออกหนังสือรับรองการทำประโยชน์ (น.ส.3ก.) โดยใช้รูปถ่ายทางอากาศเป็นระวาง สามารถออกหนังสือแสดงสิทธิ์ในที่ดินให้ราษฎรทั่วประเทศ เร็วกว่าระบบเดิม ผลงานดังกล่าว ทำให้ได้รับพระมหากรุณาธิคุณโปรดเกล้าพระราชทานเหรียญดุษฎีมาลา เข็มศิลปะวิทยา เมื่อ พ.ศ. 2523
* แบ่งสำนักงานที่ดินเป็นสาขาประจำอำเภอ เพื่อความสะดวกแก่ประชาชน ที่มาติดต่อเรื่องที่ดิน
* เป็นสมาชิกสมัชชาแห่งชาติ สมาชิกสภานิติบัญญัติแห่งชาติ 
* กรรมการร่างกฎหมาย คณะกรรมการกฤษฎีกา 

## เครื่องราชอิสริยาภรณ์

 สาขาสังคมศาสตร์

## อ้างอิง

## แหล่งข้อมูลอื่น
เว็บไซต์กรมที่ดิน 

 	 

หมวดหมู่:สมาชิกสภานิติบัญญัติแห่งชาติ
หมวดหมู่:ผู้ว่าราชการกรุงเทพมหานคร
หมวดหมู่:ผู้ว่าราชการจังหวัดประจวบคีรีขันธ์
หมวดหมู่:ผู้ว่าราชการจังหวัดหนองคาย
หมวดหมู่:อธิบดีกรมที่ดิน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญ ร.ด.ม.(ศ)
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลในประวัติศาสตร์ไทย พ.ศ. 2475–2516
หมวดหมู่:บุคคลในประวัติศาสตร์ไทย พ.ศ. 2516–2544